ইন্দিরা দেবী
ইন্দিরা দেবী (১৮৭৯ - ১৯২২) (ইংরেজি: Indira Debi) একজন বাঙালি ঔপন্যাসিক, ছোটগল্পকার এবং কবি। তিনি কলকাতার নিবাসী ছিলেন। তার পিতার নাম মুকুন্দদেব মুখোপাধ্যায় এবং ভূদেব মুখোপাধ্যায় তার ঠাকুরদা। তার স্বামীর নাম ললিতমোহন বন্দ্যোপাধ্যায়। ঔপন্যাসিক অনুরূপা দেবী ছিলেন তার বোন। নাট্যশালার অন্যতম প্রতিষ্ঠাতা নাট্যকার নগেন্দ্রনাথ বন্দ্যোপাধ্যায় ছিলেন তার পিতামহ। ইন্দিরা দেবীর প্রকৃত নাম ছিল সুরূপা। তিনি লেখালেখি করার জন্য ইন্দিরা দেবী নাম ব্যবহার করতেন। ইন্দিরা দেবী ছোটবেলায় ঠাকুরদা ভূদেব মুখোপাধ্যায়ের যত্নে শিক্ষিতা হয়েছিলেন। তিনি ছোটবেলাতেই সংস্কৃত কাব্যের অনুবাদ করেছিলেন। স্বর্ণকুমারী দেবীর উৎসাহে তিনি রচনা প্রকাশে উদ্যোগী হয়েছিলেন।